text: Galleri: Stor succes for Fanø Sommercup
  20 juli 2014 kl. 14.36
  Nordeuropas største udendørs fem-mandsturnering i fodbold er i denne weekend blevet afviklet på Fanø. Turneringen blev større end nogensinde før.
  296 tilmeldte hold er ny rekord. Afvisningen af 40 hold er ny rekord. Og festteltets længde på 88 meter er ny rekord.
  Det gode vejr til trods blev ikke en eneste person kørt til sygehuset for hedeslag eller andre varmerelaterede skader.
  Politiet måtte fredag sende en ekstra patrulje til øen ? politiet havde nemlig rigtig travlt. Men lørdag aften var der ingen ballade, da 5-6.000 fodboldspillere, fans, familie og andre tilskuere skrålede med på kendte fodboldklassikere i det store festtelt.
  Søndag var finaledag , og de sidste finaler blev færdigspillet hen på eftermiddagen.
  